സോളാര് ബാറ്ററി മോഷണം നാലംഗസംഘം പിടിയില് കൊച്ചി: കളമശ്ശേരി നഗരസഭ സ്ഥാപിച്ച സോളാര് ലൈറ്റിന്റെ ആറു ബാറ്ററികള് പ്രതികള് അറസ്റ്റില്. കളമശ്ശേരി തോഷിബ ജംഗ്ഷനില് വാടകയ്ക്ക് താമസിക്കുന്ന ഇടപ്പള്ളി, വെണ്ണല പൂത്തോളിപ്പറമ്ബ് വീട്ടില് ഷെഫീക്ക് 30, പെരിങ്ങാല പിണര്മുണ്ടയില് വാടകയ്ക്ക് താമസിയ്ക്കുന്ന ആലുവ, തായ്ക്കാട്ടുകര പൂത്തോളിപ്പറമ്ബില് ആഷിക്ക് 29, കളമശേരി പള്ളിലാംകര പള്ളിക്കല് വീട്ടില് വാഹിദ് 55, പുത്തന്കുരിശ് കരിമുഗള് വെള്ളപറയില് വീട്ടില് ശ്യാംകുമാര് 34 എന്നിവരെയാണ് ചേരനല്ലൂര് പോലീസ് അറസ്റ്റ് ചെയ്തത്. ഇടപ്പള്ളി കുന്നുംപുറം മുട്ടാര് പുഴയുടെ തീരത്ത് നഗരസഭ സ്ഥാപിച്ച സോളാര് ലൈറ്റിന്റെ ബാറ്ററികള് ഓഗസ്റ്റ് 29നു അര്ധരാത്രിയിലാണ് മോഷണം പോയത്. നഗരസഭാ മെമ്ബറുടെ പരാതിയില് ചേരനല്ലൂര് പോലീസ് കേസ് രജിസ്റ്റര് ചെയ്ത് നടത്തിയ അന്വേഷണത്തിലാണ് പ്രതികള് പിടിയിലായത്. എറണാകുളം സെന്ട്രല് എ.സി.പി കെ.ലാല്ജിയുടെ നേതൃത്വത്തില് ചേരാനല്ലൂര് ഇന്സ്പെക്ടര് കെ.ജി വിപിന്കുമാര്, എസ്.ഐ സന്തോഷ് മോന് കെ.എം,എ.എസ്.ഐമാരായ ബിനു, ഷിബു ജോര്ജ്, സി.പി.ഒമാരായ റെജിമോന്, അനീഷ്, ശ്രീരാജ്, നിഷാര് ബാബു, ലിജോ, ശെല്വരാജ് എന്നിവര് ഉള്പ്പെട്ട അന്വേഷണസംഘമാണ് പ്രതികളെ പിടികൂടിയത്. കോടതിയില് ഹാജരാക്കിയ പ്രതികളെ റിമാന്റ് ചെയ്തു.